Det oplyser selskabet i en pressemeddelelse. Selskabet angiver stigende råvarepriser og øget konkurrence på markedet, som årsag til at man vil samle sine aktiviteter på fabrikken i Harrislee ved Flensborg. Produktionsdirektør Claus Christensen oplyser i pressemeddelelsen, at en del af de ansatte vil kunne tilbydes genansættelse i Harrislee. Mange af de ansatte har været på fabrikken i mere end 30 år. Omkring halvdelen af de fyringstruede, er over 50. - Det var ikke helt uventet, hvorfor vi ikke er voldsomt overraskede. Alligevel er vi nok lidt chokerede alle sammen. Nu må vi til at se, hvad der er af uddannelsesmuligheder, sammen med fagforeningen, siger tillidsrepræsentant Lulu Haubro Linderoth til tv2nord.dk. Det er kun 13 måneder siden, at Larsen Danish Seafood i Løgstør afskedigede 40 mand på aftenholdet for at flytte produktionen til Harrislee.

Referat:
Fiskekonserves-fabrikken Larsen Danish Seafood har varslet en lukning af makrelfabrikken i Løgstør. Det betyder formentlig afskedigelse af 47 ansatte i produktionen og seks funktionærer.